AJAKOHAST OTSE TAEVAST
Tere ps.Hakan ja Pia, mida te seal ka näete?
Siit avaneb võrratu vaade Tallinnale. - Tore!
Tere tulemast vaatama saadet "Ajakohast otse taevast"!
Täna õhtul kõnelevad ps.Hakan ja Pia Westergard
Eesti Kristliku Nelipühi Kiriku Tallinna koguduses,
paludes ühtlasi ka inimeste eest.
Me ehk ei käi ülikoolis või kui käime, siis pole see mitte halb asi.
Aga kui me õpime tundma Jeesust,
siis me peame olema õppijad ning saama asjast sotti ja see võtab aega
Me ei saa igakord teha kõike seda, mida teised teevad,
sest meil on hoopis teised huvid.
Nii et meil on hoopis teised huvid.
Kui keegi küsib, kes sa oled või mida sa teed,
siis võid öelda: ma olen uurija. Ma uurin asju.
Mida sa uurid? Ma uurin uut elu.
Ma uurin Jeesuse elu ja seda, mida Ta on tegemas inimeste eludes,
sest ma saan aru, et Ta tahab seda teha ka minu elus.
Seetõttu on Matteuse 5:1 öeldud:
"Aga kui Jeesus nägi rahvahulki, läks ta üles mäele
ja istus sinna maha,
ja kui jüngrid olid tema ümber kogunenud..."
Jüngrid tulid Tema juurde.
Jutt käib siis samadest inimestest, kes juba olid seal
ja kuhu lisandus veel rahvast juurde.
Olen kahjuks mõistnud ühte asja:
olla kristlane ei tähenda sama, mis olla jünger.
Väga paljud on kristlased, aga nad pole tingimata jüngrid.
Kui me aga tahame kogeda seda muutust,
siis ma usun, on hea valida see jüngri staatus.
Meil on palju koole, kuhu me oma lapsi saadame
ja kus nad käivad siis kas 9 või 12 aastat.
Sõltuvalt sellest, mida keegi õpib.
Inimene, kes tahab jõuda kusagile,
peab sageli pühendama mitmeid aastaid õppimisele.
See aga, et olla jünger,
algab vähemalt sellest,
et me istume maha ja tunneme huvi asja vastu.
Me tahame kuulda, mida Sul on öelda.
Me tahame lasta Jumala Sõnal minna enda sisse
ja lasta sel oma väes toimida.
See on sageli tähelepanuväärne, et ma ainuüksi ei kuule Jumala Sõna,
aga kui mul on avatud süda, siis see tõesti mõjutab ja puudutab.
Meil on olnud erinevaid piiblikoole.
Nii neid, mis kestavad terve aasta kui ka neid, mis on vaid laupäeviti.
Nii neid, mis toimuvad üle laupäeva või ka neid, mis vaid korra kuus.
Ja ma olen ikka ja jälle olnud hämmingus inimeste üle,
kes käivad piiblikoolis üle laupäeva või korra kuus.
Nad on teinud märkmeid ja lugenud erinevaid raamatuid
ning see on hämmastav, kui palju see muudab nende elusid.
See nõuab palju enam kui ma arvasin,
aga nad on jüngrid, kes võtavad asja tõsiselt.
Sest on ka teisi inimesi,
kes tulevad jumalateenistusele vaid selleks, et saada eestpalvet.
Ja nad muutuvad veidi rahutuks, kui jutlus liiga pikale venib.
Kui jutlus kestab 45.min, siis nad mõtlevad:
"No lõpeta juba ära! Me tahame eestpalvet saada!"
Aga miks on vaja üldse tormata?
Seetõttu, et buss läheb ära või on muud tähtsat tegemist.
Vaja ruttu koju saada, et uudiseid näha.
Mina usun, et selliste inimeste eest on aegajalt isegi mõttetu paluda,
sest nad ei pööra Jeesusele tähelepanu.
Kuid me peame pöörama Jeesusele tähelepanu.
Need noored mehed pühendasid Jeesusele tähelepanu.
Nad ütlesid Jeesusele: "Ma tahan!"
Nad istusid Ta jalge ette, et panna tähele, mida Ta ütleb.
Seda kõike rääkides me küsime: "Kas Jeesusel läks see korda?"
Õnnestusid Tal need asjad igakord?
Üks on kindel - me pole sugugi kehvemad kui Peetrus oli.
Vahel, kui loeme Peetruse kohta, vajub meil suu ammuli
ja me mõtleme: "No mis valemiga ta sai üldse selliseid asju küsida?"
Miks ta küll ometi niimoodi rääkis? Mina küll poleks niimoodi teinud!
Nii et meie meelest oli Peetrus üks täiesti lootusetu juhtum.
Ja seal oli teisigi.
Nii et ära arva, et nad olid sinust pea jagu üle ja palju paremad.
Arvatavasti hoopis vastupidi.
Aga Peetrus oli koos Jeesusega.
Kui kaua Jeesus oma jüngreid pidas?
Umbes 3-3,5 aastat.
Selle aja jooksul olid nad iga päev koos Jeesusega
ja väga lähedases osaduses Temaga.
Tundub, et ainukene aeg, mil nad polnud koguaeg Jeesusega,
oli siis, kui Jeesus tõusis varahommikul ja läks palvetama.
See oli see aeg, mil' jüngrid alles kodus magasid.
Kuid kui Jeesus tuli mäelt alla, algas uus päev
ja nad olid jälle koos.
Jeesus suri, maeti maha ja Ta tõusis surnuist, minnes tagasi taevasse.
Kõik sellele eelnev aeg kestis u.3,5 aastat.
Jeesus ütles:
"Ärge lahkuge Jeruusalemmast enne, kui olete saanud täis Püha Vaimu."
Nii et nad jäid ootama Püha Vaimuga täitumist.
Olen rõõmus selle üle, et nad kõik täitusid Püha Vaimuga.
Usun, et see on endiselt nii, et me kõik võime täituda Püha Vaimuga
ja rääkida uutes keeltes, võttes vastu armuande
ja mõjutada end ümbritsevat Tema väe läbi.
Kõige selle tagajärjel sündis kogudus ja see alustas oma tegevust.
Me teame teatud lugusid koguduse algaegadest.
Meil on näiteks Apostlite tegude 3.ptk.,
kus Peetrus ja Johannes läksid palvetama kolmandal tunnil.
Seal istus üks halvatud mees, kes palus almuseid ja abi.
Peetrus ja Johannes peatusid ja ütlesid sellele mehele:
"Hõbedat ja kulda meil ei ole,
aga see, mida meil on, seda me anname sulle.
Jeesuse nimel tõuse ja kõnni!"
Ja nad võtsid tal kätest kinni ja mees hüppas püsti.
Jumala vägi vallandus seal ja ta sai terveks,
hakates hüppama ja rõõmustama.
Tahaksin siinkohal küsida: paljudel meil sellised kogemused on?
Me usume, et Jeesus on see sama; et Jumala Sõna on muutumatu
ja et Püha Vaimu vägi on sama,
aga meil ei ole ehk nii võimsaid kogemusi.
Ehk kui sa koged midagi sellist, siis see pidi olema midagi imelist.
Veidi hiljem, Ap.5.ptk-s on öeldud,
et inimesed tõid haigeid Peetruse koosolekutele Jeruusalemmas
Nad lebasid otse tänaval, lootuses, et Peetruse varigi neid puudutaks.
Ja paljud haiged said terveks. Kurjad vaimud lahkusid
ja inimesed kogesid Jumala väge.
Peetrus mõtles endamisi:
"No see on ikka üks vinge lugu ja üldsegi mitte masendav asi.
Milline vägi! Milline võrratu lugu! Milline Jumala ligiolu!"
Ja kui Peetrus siis laulis: "Jeesus on siin, Jeesus on siin",
siis ta ei pidanud isegi silmi kinni panema, et uskuda seda.
Jeesus oli seal.
Ja Jeesus on ka siin.
Jeesus on siin, Jeesus on siin.
Kõik on võimalik, kui Jeesus on siin.
Ma usun, et Jeesus tunneb rõõmu meie loomulikkuse üle.
Kas teadsite, et Peetrus oli abielus?
Vähemalt oli tal ämm, nii et järelikult oli ta siis ka abielus.
Kui mina kogen midagi erilist, siis ma räägin sellest kohe Piale.
Ja võib-olla küsin: "No mis valemiga? See oli ikka nii võimas!"
Või siis Pia räägib mulle: "Jumala ligiolu oli nii võimas!"
Ja me tunneme rõõmu sellest.
Kuid tulla koju oma naise juurde ja öelda: "Tead, mõni päev tagasi
oli seal tänaval üks halvatud mees ja ma rääkisin temaga.
Ma kuulutasin talle: "Jeesuse nimel tõuse ja kõnni!"
Olin nii julge vend, et haarasin tal käest ja tõmbasin ta püsti
ning ta hakkas käima! Hakkas hüppama ja kogudus oli täiesti hullumas!
Mis küll toimus?
Ja tundub, et asi läheb järjest paremaks.
Täna õhtul ma ei puudutanud kedagi, aga päike tuli mulle appi,
langetas mu varju haigete peale ja nad tõusid üles ja said terveks!
Mis küll toimub, kallis naine?"
Eks see sageli ole küll nii,
et naised hoia oma mehi kahe jalaga maa peal.
Kui nüüd Peetrus seda kõike jagas, siis usun ta naise vastavat:
"Kuule Peetrus, see pole midagi nii erilist.
Või...see on küll eriline, aga mitte ka nii eriline,
sest see, mida praegu kogeme, on see,
millest Jeesus 3.5.a. tagasi rääkis:
"Kui sa järgid mind ja tunned huvi minu vastu;
kui sa istud mu jalge ette ja hakkad kuulama.
Kui sa ainuüksi ei vatra ja jutusta mu ees,
aga võtad vastu minu väe, siis mina muudan teie elud."
Usun, et igaüks mõistab, et Peetruse elu oli muutunud.
Tänu Jumalale!
Maailmas on miljoneid inimesi, kes on kogenud seda sama.
Ta on muutnud ja muutmas neid, tehes midagi head.
Midagi head on sündimas ja Jeesus ise teeb seda,
sest Ta on tõotanud nii. Ja me küsime: "Miks?"
Kui soovite toetada Eesti TV7 tööd ja tegevust,
võite külastada meie kodulehte www.tv7.ee
või toetada helistades Eesti TV7 annetustelefonil,
kuhu helistades annetate 7 eurot. Helistage julgesti 900 1777. Täname!
Kui mõelda Apostlite tegude 1.ptk peale,
siis see algab Luuka sõnadega:
"Oma varasemates kirjades ma rääkisin sulle kõigest,
mida Jeesus hakkas tegema ja õpetama."
Kuid nüüd Ta jätkab oma tegevust ja ma usun,
et ka Tallinnasse on tulemas ajad,
kus me ei räägi ainult sellest, mida Jeesus tegi,
Nii nagu Ta tervendas kõik kurjadest vaimudest vaevatud,
nii saab Ta nüüdki ringi käima ja tegema head.
Ta vabastab oma väe ja ilmutab Jumala headust.
Kõik on võimalik sellele, kes usub ja järgib Jeesust.
Seetõttu tahaksin soovida Jumala õnnistust sellele linnale;
Jumala õnnistusi sellele kogudusele.
Mul on hea meel, et sain tulla siia nelipühi kirikusse,
et kohtuda teiega ja jagada Jumala Sõna teiega.
Hea on kogeda, et siin on sama vaimsus, igatsus ja suund.
Me kõik otsime Teda ja kes otsib, see leiab.
Jeesus on tõesti tõeline ja muudab me elusid.
Issand Jeesus, ma tänan Sind selle õhtu eest,
kus Sinu Sõna mõjutab ja puudutab.
Issand Jeesus, ärata meis sügavam huvi ja nälg Su Sõna järele;
sügavam nälg Sinu järele.
Sügavam nälg õppida paremini tundma Sind.
Oleme küll kuulnud Sinust, kuid tahame ka õppida tundma Sind
ja seda väge, mis on puudutanud inimesi läbi aegade.
Meil napib seda väge.
Seetõttu ma palun, et Sa annaks meile enam.
Et Sa annaks meile kogeda oma väge, mis toimis Sinu sees,
et see võiks toimida ka meis.
Sina, Jeesus Kristus, oled see sama eile, täna ja igavesti.
Ja just täna on see päev, kus Sina ilmutad oma armastust
ja tahet aidata inimesi.
Issand Sa tead, et me elame rasketel aegadel
ja paljud otsivad võimalusi, kuidas ellu jääda.
Kuid me tahaks enne kõike paluda, et Sinu uksed avaneks siin linnas.
Et huvi tõuseks ühe tavalise eestlase elus.
Issand, tahame ka õnnistada TV saateid, mida Eestis näidatakse.
Tänu Sulle inimeste eest, kes vaatavad televiisorit.
Tänu Sulle nende eest, kes kuulavad raadiot.
Tänu Sulle inimeste eest, kes hakkavad käima jumalateenistustel.
Tänu nende eest, kes tunnistavad Jeesusest oma tööpaikades.
Õnnista neid oma ligiolu -ja väega ja anna neile näha Jeesust.
Me igatseme selle järele, mistõttu anna meile näha iseennast,
end, Kes Sa oled kõige algus ja lõpp, täis kirkust, au ja väge.
Jeesuse kallil nimel.
Ei ole olemas mingeid kõrvalteid, aga on see üks tee,
mis viib kohale ja on tõeline.
Sinagi leiad selle tee
ja kõik need kallid aarded, mis on peidetud põldude alla.
Asjad, mis tuleb kui üles kaevata.
Jeesus, ma tänan Sind, et siin linnas ja koguduses
on palju neid, kes saavad seda tegema. Õnnista neid!
Issand, Sina tead ka igaühe isiklikke vajadusi.
Haigusi, mis muserdavad ja muid pingeid ja väljakutseid.
Kui on abieluprobleeme...
Isa Sina tead neid abielupaare, kes võitlevad.
Seetõttu me palume nende eest, et Sa aitaksid neid.
Aita neil näha, et lahenduseks pole mitte lahutus, vaid Jeesus.
Lahendus peitub Jumala Sõnas
ja Sinu otsimises kogu südamest, hingest ja jõust.
Jeesus, Sina ei vea kedagi alt.
Pole ühtegi inimest, kes jääks häbisse, kui on otsinud Sind kogu südamest.
Me jääme hetkeks veel palvele, mistõttu jätkake palvelainel.
Usun, et Püha Vaim liigub ja Jumala Sõna puudutab
ning Jeesus teeb väga palju oma koguduse kaudu.
Sinu ja minu kaudu. Me kõigi kaudu, kes me usume Jeesusesse.
Me oleme Kristuse ihu liikmed ja kui Tema liigub,
siis Ta mõjutab oma ihu kaudu.
Seetõttu on kogudus ääretult tähtis.
Pea oma kogudust kalliks ja austa seda. Austa oma pastoreid ja juhte.
Täna Jumalat iga korra eest, kui saad minna jumalateenistusele.
Teenistustel käimine pole küll käsk, aga pigem Jumala poolne pakkumine,
mille kaudu õnnistada meid ja lasta meil kasvada,
õppides paremini tundma Teda.
Nii et jätkame palvemeeles, mil' tahan esitada ka paar küsimust.
Ma pole kindel, kas me oleme kohtunud varem?
Võib-olla keegi teist käis aastaid tagasi me telgikoosolekutel.
Kuid enamus vist mitte. Seetõttu tahan küsida paari asja.
Jeesus on siin ja Tema armastus on siin.
Seetõttu sa võib-olla ka koged või tead juba kindlalt,
et aeg on anda oma elu Jeesusele.
Me näeme Soomes ikka ja jälle,
kuidas inimesed võitlevad teenistustel oma pääste küsimusega.
Nad pole kindlad.
Keegi on tulnud me teenistusele Piibel käes, esitades küsimusi
ja peale seda tulnud ning palunud päästepalve.
Me ei tea, kes sa oled, kuid sina ise tead ja Jeesus teab.
Seetõttu, kui sa oled täna siin
ja sa pole päris kindel, kas sa oled Jumala laps?,
siis Jumal kutsub sind just praegu.
See polnud lihtsalt reklaam, mida kuulsid või nägid meie kohta;
või kui keegi kutsus sind kaasa, siis tegelikult oli Jeesus see,
Kes sind kutsus, et ilmutada sulle oma armastust.
Seetõttu, kui sa oled täna siin ja sa pole kindel oma päästes...
Või sa oled võib-olla alla andmas ja oled astunud sammu tagasi.
Samas sulle meenuvad ajad,
kus Püha Vaimu tuli põles su sees hoopis teisel viisil,
aga enam ei põle nii, siis Jeesus kutsub sind.
Kui see oled sina täna, siis lihtsalt tõsta oma käsi.
Oma käe tõstmise läbi sa annad märku,
et soovid kohtuda Jeesusega.
Üks käsi tõuseb...teine veel... Mitmed käed, mis tõusevad.
Me tahame paluda koos ja ka kiita Jeesust üheskoos.
Kui su elus on asju, mis tuleb panna Jeesuse vere alla,
siis ma tahan täita ühte pastorite tähtsaimat ülesannet -
kuulutada sulle su patud andeks!
Kui imeline see on, kui keegi kuulutab su patud andeks.
Tõlge: Anne-Ly Raukas